google/wiki40b huggingface dataset:
Svovel

Historie

Eksistensen av svovel har vært kjent i Europa siden oldtiden. I bibelske skrifter ble lukten av svovel gitt som en beskrivelse av lukten i helvete. Forestillingen om at helvete var et sted med ild, lava og svovel har gitt opphav til begrepet svovelpredikant.
I Kina var stoffet kjent i det 6. århundre før kristi fødsel. Kineserne kalte svovels naturlige form shiliuhuang. I det 3. århundre oppdaget de at svovel kunne utvinnes fra svovelkis, og selv om interessen for brennbarheten var stor, var det  til å begynne med anvendt til medisinske formål. I Song-dynastiet i 1044 ble forskjellige oppskrifter for svartkrutt beskrevet. Blandingen var av kaliumnitrat (KNO₃), karbon og svovel. Tidlige alkymister ga svovel et eget symbol som var en triangel oppå et kors.
I 1777 overbeviste Antoine Lavoisier vitenskapsmiljøet at svovel var et grunnstoff og ikke en kjemisk forbindelse.
Det engelske navnet sulfur eller sulphur (gammel skrivemåte) er avledet av det latinske ordet sulpur, mens det norske ordet kommer fra tysk schwefel.

Egenskaper

Ved romtemperatur er svovel et sitrongult fast stoff. Rent svovel har bare en svak duft, ikke ulikt lukten fra fyrstikker. Mange forbinder svovel med lukten av råtne egg, men denne lukten kommer av gassen hydrogensulfid (H₂S) og andre organiske svovelforbindelser, og ikke fra rent svovel. Svovel brenner med en blå flamme og avgir svoveldioksid som et resultat av forbrenningen. 
Svovel er ikke løselig i vann. Det former imidlertid lett forbindelser med alle andre grunnstoff unntatt edelgassene. En spesiell egenskap ved svovel er at i flytende form øker viskositeten ved temperaturer over 200 °C på grunn av dannelsen av polymerer.
Svovel er viktig for levende organismer og forekommer i blant annet aminosyrer og enzymer.

Isotoper

Naturlig forekommende svovel består av 4 stabile isotoper: ³²S (94,93%), ³³S (0,76%), ³⁴S (4,29%) og ³⁶S (0,02%). I tillegg er 20 kunstig fremstilte ustabile (og dermed radioaktive) isotoper kjent. De mest stabile av disse er ³⁵S med halveringstid 87,32 døgn, ³⁸S med halveringstid 170,3 minutter, og ³⁷S med halveringstid 5,05 minutter. Alle de resterende isotopene har halveringstider kortere enn 15 sekunder, og de fleste kortere enn 1 sekund.
CAS-nummer: 7704-34-9

Forekomst

Svovel i ren form kan finnes ved varme kilder og vulkanske regioner i mange deler av verden. Gruvedrift etter slike forekomster skjer i Indonesia, Chile, Japan og Sicilia i Italia. 
Betydelige svovelforekomster finnes også i mineralsk form, og er antatt å være et resultat av anaerobe bakterier, spesielt i gips. Kommersiell utvinning fra slike forekomstene skjer i USA, Polen, Russland, Turkmenistan og Ukraina.
Andre mineraler som inneholder svovel er sinober (kvikksølvsulfid), svovelkis (jernsulfid), blyglans (blysulfid), sinkblende (sinksulfid) og stibnitt (antimonsulfid).

Anvendelse

Svovel er en bra bakteriedreper. Derfor fungerer det bra som infeksjonshindring i sår etc.
Det brukes også i fremstilling av svartkrutt. 
Når svovel binder seg til metaller oppstår Sulfidmineraler.
Dion Knelsen

Klubb

Knelsen gjorde sin debut i GET-ligaen for Sparta Warriors under 2010/11-sesongen.

Landslag

Knelsen fikk 6 kamper for Canadas U18-herrelandslag i ishockey under U18-VM i ishockey 2007, der Canada endte på en 4.-plass bak Russland, USA og Sverige.
Kenwood Limited

Historie

Selskapet ble grunnlagt av Kenneth Maynard Wood i 1947 i byen Woking. Opprinnelig begynte produksjonen i garasjen hans. Hans forretningsidé var å hjelpe og frigjøre kvinnene fra kjøkkenarbeid ved å designe arbeidsbesparende enheter. I 1962 vokste selskapet ut av sin opprinnelige fabrikk og flyttet til Havant hvor det fortsatt opererer fra i dag. Det første produktet var brødristeren A100 oppfunnet av Wood og markedsført i 1947. Det var den første i sitt slag i Europa som kunne riste brød på begge sider.
I 1950, ble den første utgaven av Kenwood Chef-kjøkkenmaskinen lansert på utstillingen «Ideal Home Exhibition». Selskapets første food prosessor ble lansert i 1979.
I 1989 etablerte virksomheten sin første fabrikk i Kina.
Kenneth Wood døde i en alder av 81 etter kort tids sykdom i 1997. Kenwood sluttet seg til De'Longhi Group i 2000. Den opprinnelige designeren av «Kenwood Chef», Kenneth Grange, ble slått ridder i 2013 for sine innsats for designfaget.
Nordatlantisk oscillasjon

Nordatlantisk oscillasjon (NAO) er et komplekst klimatisk fenomen som observeres nord i Atlanterhavet, og henspiller på de klimatiske variasjonene mellom Island og Asorene. Fenomenet kjennetegnes hovedsakelig av sykliske fluktuasjoner i lufttrykket og endringer i vind- og trykksystemene over Nord-Atlanteren.

Bakgrunn

NAO ble oppdaget i 1920-årene av Gilbert Walker. NAO er en av de viktigste årsakene til klimatiske fluktuasjoner i Nord-Atlanteren, det øvrige Europa, Middelhavet og så langt øst som de nordlige delene av Sentral-Asia.
Spesielt i perioden fra november til april forklarer NAO en god del av variabiliteten i de atmosfæriske forstyrrelsene i det nordatlantiske området, og dermed endringer i vindhastighet og vindretning, endringer i temperaturer og luftfuktighet, og intensiteten, frekvensen og retningen på stormer.

Forklaring

NAO-indeksen brukes for å beskrive tilstanden, og oppgis gjerne i «høy» og «lav». Høy NAO gir lavtrykk over Island i forhold til Asorene. Dette fører vinterstid til vestavind og mildvær i Skandinavia, kontra lav NAO som gir høytrykk over Island i forhold til Asorene og dermed østavind og kalde temperaturer over Skandinavia.  
Variasjonene i NAO-indeksen går – som man ser av tabellen – ofte i perioder over tiår, men aller mest vanlig er femårsperioder. Gjennom 1960- og 1970-tallet var det perioder med lav NAO-indeks, og dette førte til kaldere vintervær. Dette er det samme fenomenet som førte til Kuldebølgen i Europa 2009-2010.
Kort forklart kan en si at bortfall av vindaktivitet over området mellom Island og Asorene fører til ekstremt kalde vintrer i Europa.

Nordatlantiske orkaner

NAO påvirker også retningen på generelle stormruter for store, tropiske sykloner i Atlanterhavet. Om høytrykket over Asorene ligger langt sør, fører det til at stormer tvinges inn Mexicogolfen. Om høytrykket derimot ligger lenger nord for Asorene, slippes stormene innover mot de østlige kystområdene i USA.
Middelhavslekene 1993

Middelhavslekene 1993. De tolvte middelhavslekene ble arrangert i Languedoc-Roussillon i Frankrike i perioden 16. til 27. juni 1993. Det var 2 598 utøvere hvorav 604 kvinner fra nitten nasjoner som deltok i tjuefem sporter. Frankrike ble beste nasjon med åttitre gullmedaljer foran Italia med førtifire.
Orlando finto pazzo

Akt 1

Ersilla dedikerer et sverd for å ødelegge Orlando, og betror sverdet og oppdrag til Argillano, som i hemmelighet elsker henne. Ersillas fiender, Brandimarte, Grifone og Origille spionere på ritualet. I det seremonien slutter, prøver Tigrinda, prestinne over eliksirer, uten hell å fortelle Argillano at hun elsker ham. Grifone følger etter Tigrinda, som han er hemmelig forelsket i. Argillano utfordrer Grifone, som er beskyttet av Origille - hun later som han er hennes unge søster, "Leodilla." Origille, som er lovet bort til Grifone, utfordrer hans åpenbare kjærlighet til Tigrinda, som deretter sverger sin hevn. Orlando beseirer, men sparer Argillano, og etterlater det magiske sverdet på bakken etter at han har kuttet den gylne lenken, og dermed åpnet veien for alle inn Ersilla hage. Ersilla legger merke til sverdet, og trekker den slutning at Argillano er beseiret. Ettersom hennes feer forhekset Orlando med sine sanger, blir Ersilla betatt av Brandimarte, som bruker dette for å redde Orlando.

Akt 2

Grifone prøver å dra fordel av sin ufrivillige forkledning for å komme nærmere Tigrinda ved å bli hennes tjenerinne. Origille, nå forkledd som en mann, "Ordauro," avbryter dem. Ersilla ignorerer Tigrindas bønner om Argillano løslatelse (fengslet på grunn av nederlaget sitt,) men nå betatt av "Ordauro," slipper ham etter forslag fra "Ordauro". Avvist av Ersilla, sverger Argillano på å forråde henne, og å få en medskyldig, ved innynde seg på feile premisser hos Tigrinda. Når Orlando ser Origille, avslører han forkledningen sin, men blir pent manøvrert av Brandimarte til å skjule sin sanne identitet ved å late som han gal, under illusjonen om at han er Orlando. Under dekke av "galskap", forteller Orlando den bisarre historien om hvordan Origille forrådte ham sist gang de møttes. Når Argillano forsvinner for å advare Ersilla om sine mistanker, trygler Origille om tilgivelse, og Orlando føyer seg. Argillano forteller Ersilla at "Leodilla" er Grifone, og hun forhører ham. Grifone røper ikke noe, og er så fengslet.

Akt 3

Origille bryter igjennom fengselsveggen til Grifones med en hakke, og konfronterer ham med sin inderlige kjærlighet. Grifones kjærlighet blir avvist av Tigrinda, som deretter intrigerer med en motvillig Argillano om å forgifte Ersilla med en magisk trylledrikk. Ersillas djevleseremoni klarer ikke å avsløre Orlando sanne identitet, så hun maner frem en forfalsket Angelica for å provosere ham. Brandimarte redder igjen Orlando, denne gangen ved å late som han er krigeren. Ersilla fanger de to mennene, men blir villedet til å tro hun elsker sin fiende. Orlando sverger på å slutte med et slik bedrag og i stedet ta et skikkelig oppgjør. Argillano avviser Tigrinda, som deretter drikker sitt eget heksebrygg. Sørgende, forgifter Grifone også seg selv. Origille sverger hevn når han ser liket av sin elskede. Orlando knuser lenkene sine, frigjør Brandimarte, og ved å ødelegge Ersillas slott, stopper all hennes magi. Grifone, Tigrinda, og alle hennes andre ofre våkner og er kurert. Tigrinda blir forent med Argillano, Origille med Grifone, og alt ender godt.
Naka (elv)

Naka (那珂川, Naka-gawa) er en elv på østre Honshū i Japan, og ei av de mektigste i denne delen av landet. Den renner gjennom prefekturene Tochigi og Ibaraki og munner ut i Stillehavet ved storbyen Mito. Det er mer enn 50 arter fisk i elva, inkludert stillehavslaks, ayu og sild. Elva har en lengde på 150 km og et nedslagsfelt på 3 270 km² som drenerer nordre Tochigi prefektur. Den har sitt utspring ved Nasu-dake i Nikkō nasjonalpark.
Sabi eller Sabigawa er ei sideelv til Naka, som renner sammen med Hoki og er betydelig utbygd. Her ligger Sabigawa-demningen som er en 104 m høy gravitasjonsdam, og gir kraft til Shiobara vannkraftverk med 1 050 MW effekt. Vannkraftverket baserer seg på et øvre reservoar på 11 mill. m³ ved Shiobara i Hoki-elva, og på Sabigawa-reservoaret lengre øst som nedre reservoar, med volum inntil 10,5 mill. m³.
Gagaus i Tyrkvisjonens sangkonkurranse

Lokale organisatorer og utvelging av deltakere

Gagaus' deltakelser blir organisert av Teleradio-Gagaus (TRG). TRG og den nasjonale kringkasteren TRM kringkaster Tyrkvisjonens sangkonkurranse. 
Republikkens deltakere blir valgt ved hjelp av en regional forhåndsfinale, med unntak av i 2015. I 2013 arrangerte Kanal 26 en nasjonal finale i Gagaus, og vinneren var opprinnelig ment å skulle representere Moldova. Deltakelsen ble senere gjort om til en representasjon fra Gagaus.
I 2016 ble Gagaus representert av vinneren av den første utgaven av sangkonkurransen Can Dalgasında. Konkurransen ble avholdt med kvalifiseringsrunder før en avgjørende finale i Komrat 22. oktober. Melodien artisten skulle fremføre i Tyrkvisjonens sangkonkurranse ble senere valgt internt.
Kristiania (navn)

Kristiania var navnet på byen Oslo før 1. januar 1925. Byen skiftet da navn fra Christiania som var navnet på byen Oslo fra 1624 til 1924. Allerede ut på 1870-talet begynte en å stave navnet «Kristiania» på norskere vis, med k og uten h.
I 1924 ble navnet på byen endret til «Oslo». Endringen var offisiell fra 1. januar 1925. Den gamle delen av Kristiania, som fram til 1925 hadde blitt kalt Oslo, fikk da navnet Gamlebyen.
Navnet er blant annet brukt i den historiske romanen Krestiane Kristiania av Torill Thorstad Hauger.
En skriftlig kortform av Kristiania eller Christiania var «Xania».
You'd Be Surprised

«You'd Be Surprised» er en amerikansk sang skrevet av Irving Berlin i 1919.
Første vers introduserer den sky mannen Johnny og kvinnen Mary, som finner ham som en utrolig elsker, skjønt tydeligvis har ingen andre gjort det. Hun forklarer hans appell i første refreng. I andre vers har Marys ros av Johnny ført til at han nå er meget populær hos damene. Sangen etterlater ethvert spørsmål om Marys status ubesvart.
Den ble spilt inn av en rekke artister, inkludert Billy Murray. Fem år senere spilte Murray inn en lignende sang, «Charley, My Boy», som inneholdt en instrumental referanse til «You'd Be Surprised». Olga San Juan har også fremført sangen i filmen Blue Skies fra 1946. Marilyn Monroe spilte inn en versjon av sangen med en alternativ tekst i 1954.

Norsk versjon

Kari Iveland har skrevet en norsk tekst. Den norske tittelen er «Kan under skje?»

Innspilling

Andrea Bræin Hovig. Utgitt på CD-platen Hjertetvinner (Kirkelig Kulturverksted FXCD 262 ) i 2003.
Løvejagten

Handling

To jegere går rundt i urskogen. De ser en rekke dyr: Strutser, en sebra og en flodhest. Med en svart tjener som stifinner følger de et spor. De slår leir, men blir vekket av en løve, som nedlegger et kid. Løven dreper også jegernes hest. De skyter løven, som er ute i vannet. Den ene jegeren stiller seg i positur ved den døde løven og røyker en sigarett. Jæger oppdager enda en løve. Også den blir skutt. Løvene blir flådd og skinnene vist fram for kameraet. Jegerne røyker enda en sigarett, og den svarte tjeneren får også en.

Produksjon

Filmen fremstår som en iscenesatt virkelighetsreportasje, selv om enn den intense mediedekning av opptakene gjør det veldig sannsynlig at løvejakten faktisk fant sted på den lille øyen Elleore i Roskilde Fjord. Filmen sammenstiller med en vis dyktighet, opptak fra flere forskjellige lokasjoner. Jegerne i urskogen er fotografert i Ordrup Krat nord for København, dyrene de kikker på, er filmet i Zoologisk Have (med kameraet nedover, slik at man ikke kan se innhegningene) og løvescenene er fra den ubebodde og ubebygde øyen Elleore i Roskilde Fjord.
Opptakene på Elleore fant sted i august 1907. Underveis nedla justisminister Alberti forbud mot innspillingen etter at en dyrevernforening hadde inngitt klage over dyremishandling. Det lykkes allikevel å gjennomføre opptakene og smugle filmen til Sverige, hvor den ble distribuert fra. Kinopremieren utenfor Danmark var på den måten allerede i produksjonsåret 1907. Overtredelsen av opptaksforbudet førte til at justisministeren nå prøvde å ramme Ole Olsen på et annet område. Han ble fratatt retten til å drive kino i Danmark. 
I det rettslige etterspillet ble Ole Olsen for øvrig blant frifunnet for anklagene om dyreplageri. Det kunne dokumenteres, at alle de medvirkende dyr faktisk ble nedlagt av profesjonelle skyttere, før de rakk å lide annen overlast.
De to medvirkende løver ble kjøpt inn fra Hagenbecks dyrepark i Tyskland for den nette sum av 5 000 kr. De skulle egentlig ha vært avlivet på grunn av sin høye alder. Dessuten ble en gammel hest og en geit kjøpt inn.
Sundan

Sundan er en matrikkelgård og et fraflyttet sted i Bø kommune i Nordland. Det ligger på Langøya, nordøst på halvøya mellom Malnesfjorden og Møklandsfjorden, ca. 7 km nord for Kråkberget. Sundan er det nordligste stedet i Bø som har vært bebodd. Det var en typisk fiskerbondegård, uten veiforbindelse med omverdenen. Sundan tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.
Gården har navn etter det grunne sundet som skiller den fra Sunderøya i Møklandsfjorden. Stedsnavnet er som oftest blitt skrevet Sund. Ifølge forfatter Johan Borgos i bokverket Gård og slekt i Øksnes var Sundan sannsynligvis bebodd i vikingtida, og kanskje enda tidligere. Størst befolkning hadde stedet i tiårene før og etter 1900, men gården ble fraflyttet rundt 1970.
Sundan hadde gårdsnummer 1 i Øksnes kommune. Etter endringa av kommunegrensene ble det gnr. 67 i Bø.
Al-Hussein bin Ali-ordenen

Al-Hussein bin Ali-ordenen (arabisk: Wisam al-Hussain bin Ali) er en jordansk orden. Ordenen ble innstiftet av Jordans konge, Abdullah I, 22. juni 1949. Den er oppkalt etter Hussain bin Ali , sjarif og emir av Mekka, konge av Hijaz og far til Abdullah I av Jordan. Al-Hussein bin Ali-ordenen er Jordans fornemste utmerkelse og tildeles utelukkende til Jordans kongelige, medlemmer av andre lands kongehus, samt utenlandske statsoverhoder. Ordenen har en klasse.

Insignier

Ordenstegnet er en oval medaljong med innskriften «Al-Hussein bin Ali-ordenens kjede» i midten, omgitt av tyve roser med diamanter. Ordenskjedet for Al-Hussein bin Ali-ordenen består av seksten ledd i rød emalje og besatt med diamanter vekselvis med seksten ledd bestående av stjerner med sju tagger. Al-Hussein bin Ali-ordenen har hverken ordensstjerne eller ordensstripe.

Norske innehavere

Kong Harald er innehaver av Al-Hussein bin Ali-ordenen.
Tangen Brenneri

Historie

Etter nedleggelsen av Vik (Vig) Brenneri i 1873 hadde ikke bøndene på Tangen lenger noe sted å levere poteter og korn. Det var et sterkt ønske å få reist et nytt brenneri på Tangen og omkring 1900 var det nedsatt en egen komite. 28. november 1902 ble det konstituerende møte holdt. Det var reist en aksjekapital på 105 750,- fordelt på 131 aksjonærer. Utstyr ble blant annet kjøpt fra Aadals Brug Jernstøberi & Mekaniske Verksted. 
I løpet av et gjennomsnitts år ble det levert ca. 20 000 hl. poteter og ca. 30 tonn bygg og det ble brent ca. 125.000 liter råsprit.
Fra 1917 ble firmanavnet endret til A/S P.A.Larsen. Larsen var opprinnelig fra Løten og drev stor brennevinshandel i Rådhusgata i Oslo. 
I 1922 ble Vinmonopolet opprettet og P.A.Larsen måtte selge forretningen og varelageret. I 1926 overtok de også destillasjonen. Salgssummen totalt var kr. 515 000,-.
I 1937 ble destillasjonen avviklet og apparatene og maskinene ble demontert.
Dagmar

I populærkulturen

Dagmar er tittelfiguren i Bjarne Amdahls og Alf Prøysens musikal Hu Dagmar, som ble satt opp på Sommerteateret i Frognerparken i 1964 med Nora Brockstedt i rollen som Dagmar.
ISO 3166-2:AF

ISO 3166-2:AF er Afghanistans del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Afghanistan er det definert koder for 34 provinser.
Hver kode består av to deler, atskilt av en bindestrek. Første del er AF, ISO 3166-1 alfa-2-koden for Afghanistan. Andre del består av tre bokstaver.
Hernán Crespo

Biografi

Crespo debuterte for River Plate sesongen 1993/94, og scoret 13 mål på 25 ligakamper. Han bidro til at River Plate vant ligatittelen dette året, en bedrift laget gjentok i 1994. I 1996 vant klubben Copa Libertadores, det søramerikanske klubbmesterskapet, og scoret to mål i en av finalekampene Buenos Aires.
Han dro til Italia og Parma i august 1996, etter at han hadde blitt toppscorer i OL 1996 i Atlanta, der Argentina tok sølvmedalje. I 1999 vant Parma både den italienske cupen og UEFA-cupen.
I 2000 ble Crespo solgt til Lazio. Første sesong i Lazio ble han toppscorer i Serie A med 26 mål.
I september 2002 signerte Crespo for Inter Milan, hvor han skulle erstatte Ronaldo. Overgangssummen var 40 millioner euro.
I august 2003 flyttet han så til Chelsea. Her spilte han én sesong før han ble lånt ut til AC Milan i Serie A i 2004. Med Milan spilte han i Champions League-finalen mot Liverpool. Milan ledet 3-0 etter første omgang, og Crespo hadde scoret to av målene. Som kjent kom Liverpool sterkt tilbake i andre omgang, utlignet til 3-3 og vant straffesparkkonkurranse.
Crespo kom deretter tilbake til Chelsea FC, og var med i Argentinas tropp til VM 2006 i Tyskland.
Sommeren 2006 ble Crespo lånt ut til Inter for en toårsperiode.
Hernan Crespo har en fetter kalt Enrique Crespo, som også spiller fotball.
23. februar

Dagens navn

Torstein, Torunn,

Navnedag

Norge: Torstein, Torunn, Tosten
Sverige: Torsten, Torun
Danmark: Papias
Lewisgun

Lett maskingevær

Den viktigste egenskapen som bidro til gjøre Lewis' maskingevær populær var den lave vekten. I motsetning til Vickers maskingevær var Lewis' konstruksjon luftavkjølt, og veide derved bare 12 kilo. Den hadde også et flatt tallerkenmagasin i stedet for ammunisjonsbelte, hvilket bidro til at det var mulig å bringe med seg for en enkelt mann under framrykking. Selv om den først og fremst var tenkt brukt til framrykkende tropper, holdt den portugisiske soldaten Aníbal Milhais tilbake to tyske regimenter med en enkelt lewisgun under slaget ved Lys (1918).
En annen viktig årsak til populariteten var at det var raskere å produsere enn samtidens maskingevær. Den var noe dyrere enn en Vickers, men det var stor etterspørsel etter det lette og lettbetjente våpenet fra soldatene på slagmarken.

Mekanisme

I motsetting til andre samtidige maskingevær som brukte rekylmekanisme, hadde Lewi's konstruksjon gassmekanisme. Gasstempelet lå under løpet og var tannet på undersiden. Et tannhjul drev stempelet og sluttstykket framover igjen etter hvert skudd. Rekylfjæra var ikke en spiralfjær, men en flat klokkefjær som lå i et lite rom under selve glidekassen. Etterhvert som løpet ble varmere, endret spenningen i fjæren seg. En liten knast på utsiden av fjærhuset tillot skytteren å hele tiden stramme inn eller slakke fjæra, og en velstilt rekylfjær var avgjørende for at våpenet skulle fungere godt.

Kjøling

Kjøling er et vedvarende problem for maskingevær. For å gjøre luftavkjølingen mer effektiv hadde løpet et serie med kjøleribber i aluminium rundt løp og gasstempelet. Disse var omgitt av en tynn kappe (også i aluminium), omtrent som et ovnsrør. Når våpenet ble avfyrt, dro kruttgassene fra skuddet med seg luft ut fra kappen foran, mens ny kald luft ble suget inn i kappen bak. Aluminium har mye lavere varmekapasitet enn stål, slik at løpet ble kjølt ned fortere.
På fly hvor det bare ble skutt korte byger ble også kjølekappen og ribbene fjernet. Disse våpnene fungerte også helt greit på bakken, selv om de ble noe raskere varme enn kjølekappe. I mellomkrigstiden kom nye versjoner uten kjølekappen. Bare Royal Navy beholdt kjølekappene på sine gjennom hele andre verdenskrig.

Historie

I opptakten til andre verdenskrig ble våpenet med sin klokkefjær og tallerkemagasin ansett som foreldet, men store mengder ble tatt ut av reservene og etter at British Expeditionary Force måtte la nesten alle sine nyere Brenguns bli igjen ved Dunkerque under Operasjon Dynamo. Den siste versjonen kom med vanlig spiralfjær i kolben i stedet for klokkefjæra, og med et Brengun-type bøyd boksmagasin i stedte for tallerkenmagasin, men det nye våpenet hadde ingen fordeler i forhold til Brengun.
Produskjonen ble stoppet i 1942, men våpenet ble likevel brukt gjennom resten av krigen og i mange år etterpå. Den forsvant fra førstelinjene i den britiske hæren under Koreakrigen, men ble brukt så sent som på 1990-tallet av de kroatiske styrkene under oppløsningen av Jugoslavia.
Khanom gasskraftverk

Khanom gasskraftverk er et varmekraftverk med kogenerasjon i Nakhon Si Thammarat i Thailand. Det har en installert produksjonskapasitet på 674 MW, brutto 824 MW, fordelt på en enhet med 4+1 kombinasjonssyklus-gassturbiner. Teknologien er levert av Mitsui. Brenselkilden er naturgass.
Anlegget ble utbygd med driftsstart i 1995. Operatør er selskapet Electricity Generating Public Co Ltd (EGCO) med 100% eierandel.
Lithocharis

Utseende

Middelsstore, brunlige kortvinger. De er noe bredere og mer langbeinte enn de fleste andre Paederinae. Antennene er omtrent så lange som hode + thorax, perlekjede-formede, hvert ledd litt lengre enn bredt. Hodet er forholdsvis stort, omtrent så bredt som pronotum, firkantet, med nokså små, flate fasettøyne. Det er fint og tett punktert og gjerne svart på farge. Pronotum er så langt som eller litt lengre enn bredt, rektangulært med avrundede hjørner. Dekkvingene er litt lengre og bredere enn pronotum.

Levevis

Artene lever mellom råtnende plantemateriale.